**NOTEIKUMI**

Liepājā

|  |  |  |
| --- | --- | --- |
|  2024. gada 18. aprīlī |  Nr.12 (prot. Nr.4, 16.§) |   |
| Liepājas valstspilsētas pašvaldības nekustamā īpašuma – zemes vienības Klaipēdas ielā 83 daļas (vieta Nr.2) – nomas tiesības izsoles noteikumi |
|  | Izdoti saskaņā ar Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 32. un 33. punktu |

 **1. VISPĀRĪGIE NOTEIKUMI**

1.1. Izsoles priekšmets – nekustamā īpašuma, zemes vienības Liepājā Klaipēdas ielā 83 (kadastra apzīmējums 1700 043 0104) daļas, turpmāk tekstā – zemesgabals, nomas tiesības izsole.

1.2. Zemesgabala platība – 117 kvadrātmetri saskaņā ar plānu (1. pielikums).

**1.3. Zemesgabala lietošanas mērķis: amatnieku darbības laukuma ierīkošana, kapu apmalīšu (futrāļu) izgatavošana, kapavietu labiekārtošanas materiālu novietošana un kapu pieminekļu paraugu izlikšana.**

1.4. Nekustamais īpašums atrodas Liepājas valstspilsētas pašvaldības īpašumā un nodots apsaimniekošanā Liepājas Kapsētu pārvaldei.

1.5. Izsoli rīko – Liepājas valstspilsētas pašvaldības Nekustamo īpašumu jautājumu konsultatīvā komisija (turpmāk – Izsoles komisija).

**1.6. Izsoles veids – pirmā atklātā mutiskā izsole ar augšupejošu soli.**

**1.7. Izsoles sākuma cena (nosacītā cena): 135,72 EUR (viens simts trīsdesmit pieci *euro* un 72 centi) mēnesī.**

**1.8. Izsoles solis noteikts: 5,00 EUR (pieci *euro*).**

**1.9. Nomas tiesības termiņš – 5 gadi. Nomniekam ir tiesības līguma termiņu pagarināt vēl uz 2 (diviem gadiem).**

**1.10. Izsoles nodrošinājums – 50 EUR (piecdesmit *euro*).** Līdz reģistrācijai izsoles dalībniekam jāpārskaita Liepājas Kapsētu pārvaldei, adrese: Peldu iela 5, Liepāja; reģistrācijas Nr.90000063081; AS “SEB Banka”, UNLALV2X, kontā Nr.LV48UNLA0071000007130 izsoles nodrošinājumu, maksājumā norādot mērķi “Zemes vienības Klaipēdas ielā 83 daļas (vieta Nr.2) **nomas tiesības izsoles nodrošinājums”.**

 1.11. Nodrošinājums tiek ieskaitīts nomas maksā uzvarējušam dalībniekam, pārējiem dalībniekiem – uz iesnieguma pamata tiek atmaksāts, izņemot šo noteikumu 7.8.2. punktā minētā gadījumā.

 1.12. Nomnieks kompensē Iznomātājam pieaicinātā neatkarīgā vērtētāja atlīdzības summu par nomas maksas noteikšanu, saskaņā ar Iznomātāja iesniegtu rēķinu.

 1.13. Izsoli rīko Liepājas valstspilsētas pašvaldības Nekustamo īpašumu jautājumu konsultatīvā komisija. Izsole notiks Liepājā Peldu ielā 5, 2. stāva zālē izsoles noteikumos norādītājā datumā.

 1.14. Zemes vienības daļas kadastrālās vērtēšanas vajadzībām noteikts lietošanas mērķis: komercdarbības objektu apbūve (kods 08 01).

**2. INFORMĒŠANA PAR IZSOLI**

2.1. Informācija par izsoli tiek ievietota Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv).

2.2. Informācijā par izsoli norāda šādas ziņas:

2.2.1. izsoles priekšmets;

2.2.2. izsoles veids;

2.2.3. zemes vienības daļas adrese;

2.2.4. nomas tiesības termiņš;

2.2.5. izsoles laiks un vieta;

2.2.6. izsoles sākumcena un solis;

2.2.7. izsoles nodrošinājums;

2.2.8. vērtētāja atlīdzības summa saskaņā ar rēķinu;

2.2.9. kur un kad var iepazīties ar izsoles noteikumiem;

2.2.10. kur un kad var pieteikties dalībai izsolē;

2.2.11. izsoles datums, laiks un vieta;

2.2.12. līguma projekts.

**3. IZSOLES SĀKUMCENA**

**3.1. Izsoles sākuma cena (nosacītā cena) noteikta 135,72 EUR (viens simts trīsdesmit pieci *euro* un 72 centi) mēnesī.**

**3.2. Izsoles solis noteikts 5,00 EUR (pieci *euro*).**

**3.3. Nomas tiesības izsoles nodrošinājums 50,00 EUR (piecdesmit *euro*).**

**4. IZSOLES DALĪBNIEKI**

 4.1. Par izsoles dalībnieku var kļūt jebkura persona, kurai ir tiesības veikt saimniecisko darbību:

4.1.1. kurai nav parādsaistību pret Liepājas valstspilsētas pašvaldību, Liepājas Kapsētu pārvaldi un valsti, t.sk. nekustamā īpašuma nodokļa maksājuma un pievienotās vērtības nodokļa parāda, kas pārsniedz 150 *euro* (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu vai pašvaldības nodokļu administrāciju) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos, un kura nav vienpusēji atkāpusies no jebkāda līguma, vai līgums izbeigts pretendenta vainas dēļ ar Liepājas valstspilsētas pašvaldību vai Liepājas Kapsētu pārvaldi pēdējo trīs gadu laikā, kura neatrodas maksātnespējas vai tiesiskās aizsardzības procesā vai, kurai pasludināta bankrota procedūra;

4.1.2. kurai pašai, tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

1. **IZSOLES PRETENDENTU REĢISTRĀCIJA**

**5.1. Pretendentu reģistrācija tiek uzsākta pēc oficiāla paziņojuma par izsoli publicēšanas Liepājas valstspilsētas pašvaldības tīmekļa vietnē www.liepaja.lv sadaļā “Izsoles” – Liepājas Kapsētu pārvaldē Peldu ielā 5, Liepājā un tiek pārtraukta 2024. gada 9. maijā plkst. 12.00.**

5.2. Izsoles pretendentiem, kuri vēlas pieteikties izsolei, ir jāiesniedz šādi dokumenti:

5.2.1. juridiskajai personai, pārstāvim uzrādot personas apliecinošu dokumentu;

5.2.2. pieteikums par piedalīšanos izsolē (aizpildāms Liepājas Kapsētu pārvaldē vai iesniedzams elektroniski, nosūtot uz e-pastu: kapsetu.parvalde@liepaja.lv) 3. pielikums;

5.2.3. izsoles nodrošinājuma iemaksātu apliecinošo dokumentu;

5.2.4. pilnvara pārstāvēt izsoles pretendentu izsolē, ja izsoles pretendentu pārstāv persona, kuras pārstāvības tiesības nav reģistrētas Latvijas Republikas Uzņēmumu reģistrā. Pilnvarā ir jābūt norādītam, kādām konkrētām darbībām šī persona ir pilnvarota;

5.3. Izsoles pretendents netiek reģistrēts, ja:

 5.3.1. nav vēl iestājies vai ir beidzies pretendentu reģistrācijas termiņš;

 5.3.2. ja nav iesniegti visi šo noteikumu 5.2. punktā minētie dokumenti;

 5.3.3. konstatēts, ka pretendentam ir izsoles noteikumu 4.1. punktā minētās parādsaistības.

5.4. Reģistrētam izsoles pretendentam izsoles laikā tiek izsniegts dalībnieka kārtas numurs

5.5. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

5.6. Starp izsoles dalībniekiem nevar būt noslēgtas aizliegtas vienošanās, kas varētu ietekmēt izsoles rezultātus un izsoles gaitu.

**6. IZSOLES NORISE**

 **6.1. Izsole notiks Liepājā, Peldu ielā 5, 2. stāva zālē, 2024. gada 13. maijā plkst. 14.00.**

6.2. Izsoles dalībnieks vai tā pilnvarotā persona izsoles telpā uzrāda personas apliecinošu dokumentu, pamatojoties uz kuru viņam izsniedz reģistrācijas kartīti, kuras numurs atbilst reģistrācijas numuram iepriekš sastādītā sarakstā un reģistrācijas apliecībā ierakstītajam kārtas numuram. Solītājs parakstās, piekrītot izsoles noteikumiem.

6.3. Ja izsoles dalībnieks vai tā pilnvarotā persona izsoles telpā nevar uzrādīt pasi vai personas apliecību, izsoles dalībnieks skaitās neieradies uz izsoli.

6.4. Pirms izsoles sākuma Izsoles komisija pārliecinās par reģistrēto izsoles dalībnieku ierašanos. Ja Izsoles komisija konstatē, ka kāds no reģistrētajiem izsoles dalībniekiem šī nolikuma 6.1. punktā norādītajā laikā nav ieradies, tad šis izsoles dalībnieks skaitās nepiedalījies izsolē un viņam netiek atmaksāts izsoles nodrošinājums.

6.5. Izsoles vadītājs atklāj izsoli, iepazīstina ar Izsoles komisijas sastāvu, raksturo izsolāmo Objektu, paziņo tā sākumcenu, izsoles soli un informē par solīšanas kārtību.

6.6. Starp izsoles dalībniekiem aizliegta vienošanās, kas ietekmē izsoles rezultātu un gaitu. Komunikācija starp izsoles dalībniekiem izsoles laikā ir aizliegta.

6.7. Ja uz izsoli ieradies tikai viens izsoles dalībnieks, notiek solīšana un nomas tiesības piedāvā vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola nomas maksu par šajā punktā norādīto cenu, izsoles dalībnieks tiek uzskatīts par izsoles uzvarētāju. Ja izsoles vienīgais dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.

6.8. Izsoles dalībnieki solīšanas procesā paceļ savu reģistrācijas kartīti ar numuru un nosauc piedāvāto cenu. Solīšana notiek tikai pa vienam izsoles solim.

6.9. Izsoles vadītājs paziņo solītāja reģistrācijas numuru un piedāvāto cenu. Ja neviens no dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Šis āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.

 6.10. Ja vairāki solītāji reizē sola vienādu cenu, tad par pirmo solītāju uzskatāms izsoles dalībnieks, kuru izvēlas un nosauc izsoles vadītājs.

 6.11. Dalībnieks, kurš piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai. Pārējie dalībnieki parakstās izsoles dalībnieku sarakstā, apstiprinot savu pēdējo solīto cenu ar parakstu.

 6.12. Izsoles dalībnieks, kurš nosolījis augstāko cenu, bet atsakās parakstīties, tādējādi ir atteicies no nomas tiesībām. Pēc Izsoles komisijas lēmuma viņš tiek svītrots no izsoles dalībnieku saraksta un viņam netiek atmaksāts izsoles nodrošinājums. Šajā gadījumā par īpašuma nosolītāju tiek uzskatīts izsoles dalībnieks, kurš piedāvājis nākošo augstāko cenu un viņam tiek piedāvāts apliecināt ar savu parakstu protokolu.

 6.13. Ja šo noteikumu 6.12. punktā noteiktajā gadījumā nomas tiesības tiek piedāvāts dalībniekam ar otro augstāko cenu un šī persona atsakās parakstīt protokolu, persona zaudē tiesības uz nosolīto īpašumu. Izsoles nodrošinājums šādam dalībniekam netiek atmaksāts un tiek izziņota atkārtota izsole.

 6.14. Izsoles dalībniekiem, kuri piedalījušies izsolē, bet nav nosolījuši nomas maksu, izņemot 6.7. punktā minēto gadījumu, septiņu darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.

 6.15. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

 **7. IZSOLES REZULTĀTU APSTIPRINĀŠANA UN LĪGUMA NOSLĒGŠANA**

7.1. Izsoles rezultāti tiek apstiprināti tuvākajā Liepājas valstspilsētas pašvaldības domes sēdē.

7.2. Izsoles uzvarētājam ir pienākums noslēgt Zemes nomas līgumu 15 (piecpadsmit) dienu laikā no Liepājas valstspilsētas pašvaldības domes lēmuma par izsoles rezultātu apstiprināšanas pieņemšanas dienas.

7.3. Ja izsoles uzvarētājs noteiktajā termiņā nav noslēdzis Zemes nomas līgumu, viņš zaudē tiesības uz zemes nomu un iemaksāto nodrošinājuma naudu.

7.4. Zemes nomas līgums tiek slēgts atbilstoši šo noteikumu 2. pielikumā pievienotajam līguma projektam. Puses ir tiesīgas līguma slēgšanas laikā vienoties par nebūtiskiem Līguma redakcijas grozījumiem.

7.5. Ja izsoles uzvarētājs šo noteikumu 7.1. punktā noteiktajā termiņā nav iemaksājis saistību izpildes drošības naudu, viņš zaudē zemes nomas tiesības uz nosolītā nekustamā īpašuma nomu. Izsoles nodrošinājums attiecīgajam dalībniekam netiek atmaksāts.

7.6. Zemes nomas līguma projekts (2. pielikums) tiek apstiprināts kopā ar šiem noteikumiem.

7.7. Zemes nomas Līgumu Liepājas valstspilsētas pašvaldības vārdā paraksta Liepājas Kapsētu pārvaldes direktors.

7.8. Zemes nomai iemaksātais **nomas tiesības izsoles nodrošinājums**, kuru persona būs samaksājusi:

7.8.1. pēc zemes nomas noslēgšanas kļūst par zemes nomas maksu un tiek ieskaitīta kā samaksa par zemes nomu;

7.8.2. ja Līgums par Zemes nomu netiek parakstīts Nomnieka vainas dēļ, netiek atmaksāts.

**8. NENOTIKUŠĀS IZSOLES**

 8.1. Izsoles komisija pieņem lēmumu par izsoles atzīšanu par nenotikušu:

8.1.1. ja uz izsoli nav reģistrēts vai uz izsoli nav ieradies neviens izsoles dalībnieks;

8.1.2. ja izsole bijusi izziņota, pārkāpjot šos noteikumus;

8.1.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

8.1.4. ja tiek konstatēts, ka bijusi noruna kādu atturēt no piedalīšanās solīšanā;

8.1.5. ja neviens izsoles dalībnieks nav pārsolījis izsoles sākumcenu;

8.1.6. ja izsolē starp dalībniekiem konstatēta vienošanās, kas iespaidojusi izsoles rezultātu;

8.1.7. ja neviens no izsoles dalībniekiem, kurš atzīts par nosolītāju, neveic drošības naudas samaksu šajos noteikumos norādītajā termiņā;

8.1.8. ja nomas maksu nosolījusi persona, kurai nav bijušas tiesības piedalīties izsolē.

 **9. IZSOLES KOMISIJAS TIESĪBAS UN PIENĀKUMI**

9.1. Izsoles komisijai ir tiesības pieaicināt komisijas darbā speciālistus un ekspertus un pieprasīt precizējošu informāciju no dalībnieka;

9.2. Katram Izsoles komisijas loceklim ir viena balss. Vienādu balsu skaita gadījumā izšķirošā balss ir komisijas priekšsēdētājam;

9.3. Izsoles komisija ir tiesīga pārbaudīt nepieciešamo informāciju kompetentā institūcijā, publiskā datu bāzē vai citos pieejamos avotos;

9.4. Ja Izsoles komisija konstatē, ka ir iesniegta maldīga informācija, tas ir par pamatu līguma neslēgšanai un drošības naudas neatmaksāšanai;

9.5. Sūdzības ar attiecīgajiem pierādījumiem par izsoles komisijas darbu iesniedzami Liepājas valstspilsētas pašvaldības domes priekšsēdētājam 5 (piecu) darba dienu laikā no izsoles dienas.

 **10. INFORMĀCIJA PAR PERSONU DATU APSTRĀDI**

 10.1. Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Liepājas Kapsētu pārvalde (Liepājas valstspilsētas pašvaldība), Peldu ielā 5, Liepājā, LV-3401, tālrunis 63424533, elektroniskā pasta adrese: kapsetu.parvalde@liepaja.lv.

 10.2. Personas datu apstrādes mērķi – organizēt izsoles norisi un zemes nomas līguma noslēgšanu.

 10.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību nodibināšana (Vispārīgās datu aizsardzības regulas 6. panta 1. punkta c) un b) apakšpunkts.

 10.4. Organizējot izsoles norisi personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību izsoles noteikumu 3. punkta nosacījumiem.

 10.5. Personas datu iespējamie saņēmēji ir Liepājas Nekustamā īpašuma pārvaldes un Liepājas Kapsētu pārvaldes atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), pārziņa nolīgtie apstrādātāji (lietvedības un grāmatvedības sistēmas uzturētāji).

 10.6. Jūsu personas dati tiks glabāti atkarībā no dokumenta veida:

 10.6.1. izsoles dalībnieku pieteikumus – līdz noslēdzas izsole;

 10.6.2. maksājumu informācija, kas saņemta pašvaldības kontā – 10 gadi;

 10.6.3. Nekustamo īpašumu jautājumu konsultatīvās komisijas protokoli un lēmums – pastāvīgi;

 10.6.4. zemes nomas līgums, kurš tiks noslēgts ar izsoles uzvarētāju – līdz beidzas pielietojuma nepieciešamība.

 10.7. Datu subjektiem ir tiesības:

 10.7.1. pieprasīt piekļūt saviem apstrādātajiem personas datiem;

 10.7.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

 10.7.3. iesniegt sūdzību par nelikumīgu personas datu apstrādi Datu valsts inspekcijā;

 10.7.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu ielā 6, Liepājā, elektroniskā pasta adrese – das@liepaja.lv.

Pielikumā:

* Zemes vienības daļas plāns – 1. pielikums;
* Zemes nomas līguma projekts – 2. pielikums;
* Pieteikuma veidlapa – 3. pielikums.

|  |  |
| --- | --- |
| Priekšsēdētājs | Gunārs Ansiņš |